Tillitsvalgte i offentlig sektor har rett til å få faktiske opplysninger om lønnsvilkår ved lokale forhandlinger.
Det fremgår av vedlegg 3 til hovedtariffavtalen i KS at tillitsvalgte har rett til innsyn i lønnsopplysninger som er relevant for forhandlingene.
I staten har de tillitsvalgte rett til innsyn jf. særavtalen om lønns- og personalregistre § 7 i visse personopplysninger og lønnsopplysninger som er nødvendige for gjennomføringen av lokale forhandlinger. Rett til innsyn gjelder også andre enn egne medlemmer.
Reglene vil imidlertid være forskjellige i privat og offentlig sektor. I privat sektor regnes opplysninger om lønn som personopplysninger, og utgangspunktet er at regelverket for personopplysninger må følges.
Se også Datatilsynets veiledning om tema.
Oppdatert: 14. august 2023